**vznesené Pripomienky v rámci medzirezortného pripomienkového konania**

Nariadenie vlády Slovenskej republiky Návrh nariadenia vlády Slovenskej republiky, ktorým sa ustanovuje vyššia suma základnej zložky mzdy profesionálneho náhradného rodiča

|  |  |
| --- | --- |
| Počet vznesených pripomienok, z toho zásadných | 5 / 3 |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia**  |
| **MDSR** | **K dôvodovej správe**Vo všeobecnej časti dôvodovej správy odporúčame za slovami „rodiny Slovenskej“ vložiť slovo „republiky“ a za slovami „niektorých zamestnancov pri výkone práce vo verejnom záujme“ vložiť slová „ a o zmene a doplnení niektorých zákonov v znení neskorších predpisov“. | **O** | **ČA** | Úprava textu v prvej časti pripomienky. Druhá časť pripomienky - nie je možné zmeniť platný názov kolektívnej zmluvy.  |
| **MFSR** | **Celému materiálu**Tabuľku č. 5 analýzy vplyvov žiadame vypracovať aj pre „neštátne“ centrá pre deti a rodiny a zároveň v oboch tabuľkách v poznámke uviesť, že nedochádza k navýšeniu počtu zamestnancov. | **Z** | **A** |  |
| **MFSR** | **Celému materiálu**V analýze vplyvov tabuľke č. 1 časti „Vplyv na mzdové výdavky“ riadku „vplyv na ŠR“ žiadame uviesť mzdové výdavky namiesto osobných výdavkov a zároveň žiadame doplniť mzdové výdavky aj do riadku „vplyv na ostatné subjekty verejnej správy“. V časti „Vplyv na počet zamestnancov“ žiadame uvádzať len tých zamestnancov, ktorých bude potrebné prijať na základe schváleného materiálu, resp. v prípade ak z materiálu nevyplýva navýšenie počtu zamestnancov, uvádzať v časti „Vplyv na počet zamestnancov“ nuly. | **Z** | **A** |  |
| **MFSR** | **Celému materiálu**V doložke vybraných vplyvov je označený negatívny vplyv na rozpočet verejnej správy, ktorý nie je rozpočtovo zabezpečený, v súvislosti so zvýšením sumy základnej zložky mzdy profesionálnym náhradným rodičom zodpovedajúcej miere zvýšenia základnej stupnice platových taríf zamestnancov pri výkone práce vo verejnom záujme, t. j. o 10 %. V Analýze vplyvov na rozpočet verejnej správy, na zamestnanosť vo verejnej správe a financovanie návrhu (ďalej len „analýza vplyvov“) v tabuľke č. 1 je kvantifikovaný nárast výdavkov v sume 706 941 eur v roku 2023, v sume 2 203 024 eur v roku 2024, v sume 2 285 226 eur v roku 2025 a v sume 2 367 428 eur v roku 2026. Ďalej sa uvádza, že rozpočtové krytie nie je zabezpečené v rámci návrhu rozpočtu kapitoly Ministerstva práce, sociálnych vecí a rodiny SR na roky 2023 až 2026. Ministerstvo financií SR sa nestotožňuje s tvrdením predkladateľa, že ide o plne nekrytý vplyv na rozpočet verejnej správy, pretože kapitole Ministerstva práce, sociálnych vecí a rodiny SR boli v rozpočte verejnej správy na roky 2023 až 2025 zvýšené výdavky pre zamestnancov odmeňovaných podľa Zákonníka práce v závislosti od medziročného percentuálneho navýšenia minimálnej mzdy, na základe čoho z materiálu vyplýva čiastočne nekrytý vplyv na rozpočet verejnej správy. S predloženým materiálom však bude možné súhlasiť len za podmienky, že z neho nebude vyplývať rozpočtovo nekrytý vplyv, t. j. ak všetky vplyvy budú zabezpečené v rámci limitov kapitoly Ministerstva práce, sociálnych vecí a rodiny SR, bez dodatočných požiadaviek na rozpočet verejnej správy. V nadväznosti na uvedené je potrebné upraviť doložku vybraných vplyvov a analýzu vplyvov tak, aby z nich nevyplýval rozpočtovo nekrytý vplyv. | **Z** | **N** | Na rozporovom konaní, ktoré sa uskutočnilo dňa 26.6.2023 bola prvá časť pripomienky ohľadom čiastočného krytia vplyvu z dôvodu krytia medziročného percentuálneho navýšenia minimálnej mzdy podľa Zákonníka práce – rozpor odstránený vysvetlením. Druhá časť pripomienky ohľadom rozpočtového krytia, resp. rozpočtového nekrytia vplyvov – rozpor trvá.  |
| **MOSR** | **K doložke zlučiteľnosti**Odporúčame doložku zlučiteľnosti upraviť podľa prílohy č. 2 k Legislatívnym pravidlám vlády Slovenskej republiky. | **O** | **A** |  |
| **ŠÚSR** | Odoslané bez pripomienok |  |  |  |
| **ÚJDSR** | Odoslané bez pripomienok |  |  |  |
| **NBÚ** | Odoslané bez pripomienok |  |  |  |
| **ÚVO** | Odoslané bez pripomienok |  |  |  |
| **ÚPVSR** | Odoslané bez pripomienok |  |  |  |
| **MKSR** | Odoslané bez pripomienok |  |  |  |
| **NBS** | Odoslané bez pripomienok |  |  |  |
| **MSSR** | Odoslané bez pripomienok |  |  |  |
| **OAPSVLÚVSR** | Odoslané bez pripomienok |  |  |  |
| **MŠVVaŠSR** | Odoslané bez pripomienok |  |  |  |
| **MZSR** | Odoslané bez pripomienok |  |  |  |
| **MVSR** | Odoslané bez pripomienok |  |  |  |
| **MHSR** | Odoslané bez pripomienok |  |  |  |
| **ÚNMSSR** | Odoslané bez pripomienok |  |  |  |
| **MZVEZ SR** | Odoslané bez pripomienok |  |  |  |
| **MPRVSR** | Odoslané bez pripomienok |  |  |  |
| **GPSR** | Odoslané bez pripomienok |  |  |  |
| **PMÚSR** | Odoslané bez pripomienok |  |  |  |
| **MŽPSR** | Odoslané bez pripomienok |  |  |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |